Neset Fotballklubb

Neset Fotballklubb (stiftet 1. juni 1905 som Trygg) er en fotballklubb fra Frosta i Trøndelag. Laget hører til Trøndelag Fotballkrets. I 2023 spiller klubben i 6. divisjon. Dette er første gang Neset spiller i laveste nivå.

Historikk
Fotballklubben ble stiftet under navnet Trygg den 1. juni 1905, men skiftet navn til Neset Fotballklubb i 1914 da klubben ble medlem av Nordenfjeldske Fotballkrets. Den første fotballkampen i klubbhistorien ble spilt på hjemmebanen, Nordfjæretrøa, sommeren 1905. Laget hadde ikke drakter, men spilte i luer med klubbfargene.

De største bragder på landsplan må en noe tilbake i tiden for å finne. Med 4.rundekamper mot Drammens Ballklubb i 1935 (tap 1-2 e.e.o.), mot Odd i 1938 (tap 0-2) og kvartfinale mot Sarpsborg i 1940 (tap 1-3) som de største prestasjoner fra de første 50 årene.  I 1971 møtte Neset Molde i 3. runde. Det måtte to kamper til for å avgjøre hvem som gikk videre, men til slutt måtte Neset gi tapt mot romsdalingene med 0-1. Tre år seinere, i 1974, nådde klubben igjen 4. runde (åttendedelsfinale) i Norgesmesterskapet, også mot Molde som på dette tidspunktet ledet toppserien i Norge.

Meritter
Norgesmesterskapet i fotball for menn 1935: 4. runde mot Drammens Ballklubb (tap 1-2 e.e.o.)
Norgesmesterskapet i fotball for menn 1938: 4. runde mot Odd (tap 0–2)
Norgesmesterskapet i fotball for menn 1940: 5. runde mot Sarpsborg (tap 1–3)
Norgesmesterskapet i fotball for menn 1974: 4. runde mot Molde (tap 1–2)

Eksterne lenker
 

Fotballag i Trøndelag
Fotballag etablert i 1905
Sport i Frosta
Sport i Norge i 1905